pythainlp/thai-wiki-dataset-v3 huggingface dataset:
โรงเรียนปากพนัง

โรงเรียนปากพนัง เป็นโรงเรียนประจำอำเภอปากพนัง จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา ตั้งอยู่เลขที่ 27 ถนนชายทะเล ตำบลปากพนัง อำเภอปากพนัง จังหวัดนครศรีธรรมราช
== ประวัติ ==
โรงเรียนปากพนัง ก่อตั้งเมื่อ 22 สิงหาคม พ.ศ. 2442 ที่วัดเสาธงทอง โดยพระรัตนธัชมุนี (ม่วง รตนทฺธโช) ผู้อำนวยการศึกษามณฑลนครศรีธรรมราช เดิมใช้ชื่อว่าโรงเรียนไพบูลย์บำรุง มีหลวงพิบูลย์สมบัติ นายอำเภอเบี้ยซัด นายผัน ผู้พิพากษาศาลแขวงเบี้ยซัด และพระทอง เจ้าอธิการวัดเสาธงทอง เป็นผู้อุปถัมภ์ มีนักเรียน 21 คน
ต่อมาเมื่อ พ.ศ. 2565 ได้สร้างอาคารเรียนขึ้นบริเวณโรงเรียนเทศบาลปากพนัง 1 และเมื่อ พ.ศ. 2481 ได้ย้ายไปเรียนที่วัดนันทาราม และได้สร้างอาคารเรียนถาวรขึ้น ณ ที่ตั้งโรงเรียนปากพนังปัจจุบัน โดยเปิดเรียนเมื่อ พ.ศ. 2482 เป็นโรงเรียนมัธยมโดยเฉพาะ จนกระทั่งเมื่อ พ.ศ. 2487 ได้เกิดไฟไหม้โรงเรียนทั้งหลัง จึงได้ขอฝากเรียนที่วัดนันทาราม วัดเสาธงทอง และโรงเรียนสตรีปากพนัง และเมื่อ พ.ศ. 2490 ได้สร้างอาคารเรียนชื่อว่า "อาคารลักษณา"
ต่อมาเมื่อ พ.ศ. 2507 ได้สร้างอาคารเรียนชื่อว่า "อาคารประชาอุทิศ 1"  และเมื่อ พ.ศ. 2515 ได้สร้างห้องประชุม และโรงอาหาร ส่วนเมื่อ พ.ศ. 2519 ได้สร้างอาคารเรียนชื่อว่า "อาคารประชาอุทิศ 2" และเริ่มเปิดสอนถึงชั้นมัธยมศึกษาตอนปลาย เมื่อ พ.ศ. 2520
ต่อมาเมื่อ พ.ศ. 2522 กระทรวงศึกษาธิการได้ยุบโรงเรียนปากพนัง แผนกประถมศึกษาตอนปลาย รวมกับโรงเรียนปากพนัง เมื่อวันที่ 1 เมษายน พ.ศ. 2522 ทำให้โรงเรียนปากพนังแบ่งเป็น 2 เขต โดยมีโรงเรียนเทศบาลปากพนัง 1 คั่นอยู่ระหว่างกลาง และเมื่อ พ.ศ. 2542 ได้ทำการแลกเปลี่ยนสถานที่และอาคารเขต 2 กับอาคารเรียนของโรงเรียนเทศบาลปากพนัง 1 และได้ฉลองครอบ 100 ปีแห่งการสถาปนาโรงเรียนปากพนัง
ต่อมาเมื่อ วันที่ 6 มิถุนายน พ.ศ. 2546 ได้เกิดเหตุฆาตกรรมภายในโรงเรียนปากพนังมีผู้เสียชีวิต 2 ราย
== ทำเนียบผู้บริหาร  ==
== หลักสูตร ==
=== ระดับชั้นมัธยมศึกษาตอนต้น ===
โครงการห้องเรียนพิเศษ
* โครงการห้องเรียนพิเศษส่งเสริมความเป็นเลิศด้านวิทยาศาสตร์ คณิตศาสตร์ และเทคโนโลยี (Science Mathematics and Technology Program ; SMTP) ระดับชั้นละ 1 ห้อง (36 คน)
* โครงการห้องเรียนพิเศษส่งเสริมพัฒนาศักยภาพด้านภาษาสู่สากล (English Improvement Program ; EIP) ระดับชั้นละ 1 ห้อง (30 คน)
โครงการห้องเรียนปกติ
* ห้องเรียนปกติ ระดับชั้นละ 10 ห้อง (400 คน)
=== ระดับชั้นมัธยมศึกษาตอนปลาย ===
โครงการห้องเรียนพิเศษ
* โครงการห้องเรียนพิเศษส่งเสริมความเป็นเลิศด้านวิทยาศาสตร์ คณิตศาสตร์ และเทคโนโลยี (Science Mathematics and Technology Program ; SMTP) ระดับชั้นละ 1 ห้อง (36 คน)
โครงการห้องเรียนปกติ
* แผนการเรียนวิทย์ - คณิต ระดับชั้นละ 2 ห้องเรียน (80 คน)
* แผนการเรียนศิลป์ - คณิต ระดับชั้นละ 2 ห้องเรียน (80 คน)
* แผนการเรียนศิลป์ - ทั่วไป ระดับชั้นละ 1 ห้องเรียน (40 คน)
* แผนการเรียนศิลป์ - อังกฤษ ระดับชั้นละ 1 ห้องเรียน (40 คน)
* แผนการเรียนศิลป์ - จีน ระดับชั้นละ 1 ห้องเรียน (40 คน)
== อ้างอิง ==
== แหล่งข้อมูลอื่น ==
โรงเรียนปากพนัง
โรงเรียนในจังหวัดนครศรีธรรมราช
โรงเรียนมัธยมศึกษาขนาดใหญ่
โรงเรียนมัธยมศึกษาประจำอำเภอในจังหวัดนครศรีธรรมราช
โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
โรงเรียนที่ก่อตั้งในปี พ.ศ. 2442
สิ่งก่อสร้างในอำเภอปากพนัง
ทางหลวงสหรัฐหมายเลข 6

ทางหลวงสหรัฐหมายเลข 6 (U.S. Route 6 หรือ US 6) เรียกอีกชื่อหนึ่งว่า ทางหลวงแกรนด์อาร์มีออฟเดอะรีพับลิก ซึ่งแปลว่า ทางหลวงกองทัพใหญ่แห่งสาธารณรัฐ ตั้งเพื่อเป็นเกียรติแด่สมาคมทหารผ่านศึกสงครามกลางเมืองอเมริกา เป็นเส้นทางหลักในระบบทางหลวงสหรัฐ พาดผ่านจากตะวันตกที่เมืองบิชอป รัฐแคลิฟอร์เนีย ไปยังเมืองโพรวินซ์ทาวน์ รัฐแมสซาชูเซตส์ มีการเปลี่ยนแปลงเส้นทางของทางหลวงสหรัฐหมายเลข 6 นี้หลายครั้ง จนเคยเป็นทางหลวงที่ยาวที่สุดในประเทศในปี ค.ศ. 1936 ถึง ค.ศ. 1964 ซึ่งมีปลายทิศตะวันตกที่เมืองลองบีช รัฐแคลิฟอร์เนีย
ในปี ค.ศ. 1964 รัฐแคลิฟอร์เนียได้กำหนดหมายเลขทางหลวงใหม่ ทางหลวงส่วนใหญ่ที่อยู่ภายในรัฐถูกโอนเส้นทางเป็นหมายเลขอื่น ทำให้ระยะทางรวมของทางหลวงเส้นนี้สั้นกว่าทางหลวงสหรัฐหมายเลข 20
== แหล่งข้อมูลอื่น ==
Endpoints of US 6
Federal Highway Administration: US 6
U.S. Route 6 Tour Association
Route 6: The Longest U.S. Transcontinental Highway 
US 6 in Connecticut (Scott Oglesby)
Linesville, Pa., National U.S. Route 6 Museum Site 
06
ถนนในรัฐแคลิฟอร์เนีย
ถนนในรัฐเนวาดา
ถนนในรัฐยูทาห์
ถนนในรัฐโคโลราโด
ถนนในรัฐเนแบรสกา
ถนนในรัฐไอโอวา
ถนนในรัฐอิลลินอย
ถนนในรัฐอินดีแอนา
ถนนในรัฐโอไฮโอ
ถนนในรัฐเพนซิลเวเนีย
ถนนในรัฐนิวยอร์ก
ถนนในรัฐคอนเนทิคัต
ถนนในรัฐโรดไอแลนด์
ถนนในรัฐแมสซาชูเซตส์
ยุคทองแดง

ยุคทองแดง (Copper Age) เป็นยุคสมัยในพัฒนาการของเทคโนโลยีมนุษย์ ก่อนยุคสำริด เดิมนิยามยุคทองแดงว่าเป็นการเปลี่ยนผ่านระหว่างยุคหินใหม่และยุคสำริด แต่ปัจจุบันถือว่าเป็นส่วนหนึ่งของยุคหินใหม่
แหล่งโบราณคดี Belovode บนภูเขารูดนิกในประเทศเซอร์เบียมีหลักฐานการหลอมทองแดงระบุอายุแน่ชัดเก่าแก่สุดในโลกตั้งแต่ 5,000 ปีก่อน ค.ศ.
== อ้างอิง ==
 
ทองแดง
อาศีษ ศรรมา

อาศีษ ศรรมา (आशीष शर्मा; Ashish Sharma) เป็นนักแสดงชายชาวอินเดีย มีชื่อเสียงโด่งดังจากบทพระราม จากละครเรื่อง สีดา ราม ศึกรักมหาลงกา บทรุทระ ประตาป ราณาวัต จากละครเรื่อง ลิขิตแค้นแสนรัก และบทบาทพระเจ้าวัลลภ ในละครเรื่อง วัลลภ มหากษัตริย์ชาตินักรบ
==ผลงานด้านการแสดง==
=== ละครโทรทัศน์ ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 100%;"
|- bgcolor="#CCCCCC" align="center"
! ปี !! ชื่อเรื่องในภาษาอังกฤษ !! ชื่อเรื่องในภาษาไทย !! รับบท !! แสดงคู่กับ !! !! ออกอากาศช่อง !! หมายเหตุ
|-
|2010
|Gunahon ka Devta
|
|Avdhesh Singh Thakur
|Tanvi Bhatia
|ฮินดี
|Imagine TV
| นักแสดงนำ
|-
|2011
|Chandragupta Maurya
|
|พระเจ้าจันทรคุปตเมารยะ
|Nidhi Tikoo
|ฮินดี
|Imagine TV
| นักแสดงนำ
|-
|2012-13
|Rab Se Sohna Isshq
|
|Ranveer Singh, Fateh Singh Rathore, Jeet Ranveer Singh
|Ekta Kaul, Sukirti Kandpal, Mansi Shrivastav
|ฮินดี
|Zee TV
| นักแสดงนำ
|-
|2013-14
|Rangrasiya
| ลิขิตแค้นแสนรัก
|Rudra Pratap Ranawat
|Sanaya Irani
|ฮินดี
|Colors TV
| นักแสดงนำ
|-
|2014
|Jhalak Dikhhla Jaa 7
|
|Contestant / Title Winner
|Shampa Gopikrishna
|ฮินดี
|Colors TV
|Title Winner
|-
|2015
|Tujhse Naaraz Nahin Zindagi
|
| RJ
|
|ฮินดี
|&TV
| พิธีกร
|-
|2015–2016
|Siya Ke Ram
| สีดา ราม ศึกรักมหาลงกา
|พระราม
|Madirakshi Mundle
|ฮินดี
|Star Plus
| นักแสดงนำ
|-
|2018-ปัจจุบัน
|Prithvi Vallabh
|วัลลัภ มหาราชรักสุดแผ่นดิน
|Prithvi Vallabh , Daku Dharti Singh
|Sonarika Bhadoria, Ishita Ganguly
|ฮินดี
|Sony Entertainment Television
| นักแสดงนำ
|-
|}
=== ภาพยนตร์ ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 100%;"
|- bgcolor="#CCCCCC" align="center"
! Year !! Film !! Role !! Co-Star!! Language
|-
| 2010 || Alha Udhal || Udhal ||  || ฮินดี
|-
| 2010 || Love Sex Aur Dhokha || Shahid || Nushrat Bharucha || ฮินดี
|-
| 2012 || Zindagi Tere Naam || Vishal|| Priyanka Mehta ||  ฮินดี
|-
| 2012 || The Undertaker || The Undertaker|| || ฮินดี
|}
== อ้างอิง ==
== แหล่งข้อมูลอื่น ==
เลดีดาวีนา วินด์เซอร์

เลดีดาวีนา เอลิซาเบธ อลิซ เบเนดิก ลิวอิส วินด์เซอร์ (Lady Davina Windsor) เกิด 19 พฤศจิกายน พ.ศ. 2520 เป็นพระธิดาคนที่ 2 ในเจ้าชายริชาร์ด ดยุกแห่งกลอสเตอร์ และเบอร์จิตต์ ดัชเชสแห่งกลอสเตอร์ โดยเธออยู่ในลำดับที่ 35 ในการสืบราชบัลลังก์ เธอเสกสมรสกับแกรลี ลิวอีส มีบุตร 2 คนคือ เซนนาและเทนนี ลิวอีส ก่อนจะหย่าร้างกับสามีใน พ.ศ. 2561 และกลับมาใช้นามสกุลเดิม
โดยครอบครัวของเธอจากปรากฏตัวในฐานะพระราชวงศ์ในพระราชพิธีสำคัญของพระราชวงศ์ เช่น งานเสกสมรสของเจ้าชายวิลเลียมและแคทเธอริน ดัชเชสแห่งเคมบริดจ์โดยเธอก็รับบทบาทเป็นเพื่อนเจ้าสาวด้วย
ราชสำนักอังกฤษ
ราชวงศ์วินด์เซอร์
เลดี
ปูเวร์โตปรินเซซา

นครปูเวร์โตปรินเซซา (คูโยโนน: Siyudad i'ang Puerto Princesa; ฮีลีไกโนน: Dakbanwa sang Puerto Princesa; Lungsod ng Puerto Princesa; Ciudad de Puerto Princesa) เป็นนครหนาแน่นแห่งหนึ่งในประเทศฟิลิปปินส์ ในปี ค.ศ. 2015 มีประชากร 255,116  คน ตั้งอยู่ในจังหวัดปาลาวัน และเป็นนครที่อยู่ทางตะวันตกสุดของประเทศ นครแห่งนี้เป็นนครอิสระ แม้ว่าจะเป็นที่ตั้งของหน่วยงานราชการหลายแห่ง แต่ตัวนครก็ไม่ได้อยู่ในการควบคุมของจังหวัด
ปูเวร์โตปรินเซซาเป็นนครที่ความหนาแน่นน้อยที่สุดของประเทศ แต่เป็นนครที่มีพื้นที่มากเป็นอันดับที่สอง  รองจากนครดาเบา ปูเวร์โตปรินเซซาเป็นที่ตั้งของหน่วยบัญชาการตะวันตก
ปัจจุบัน ปูเวร์โตปรินเซซาเป็นเมืองท่องเที่ยวที่ได้รับความนิยม มีรีสอร์ตและร้านอาหารทะเลหลายแห่ง ได้รับการยกย่องว่าเป็นนครที่สะอาดที่สุดของประเทศ
== ภูมิศาสตร์ ==
ตั้งอยู่ทางตอนกลางของเกาะปาลาวัน ติดกับทะเลซูลูทางทิศตะวันออก ติดกับทะเลจีนใต้ทางทิศตะวันตก ติดกับเทศบาลซันบีเซนเตและโรซัสทางทิศเหนือ และติดกับเทศบาลอาโบร์ลันทางทิศใต้ อยู่ห่างจากมะนิลา , ห่างจากเกาะปาไนย์  และห่างจากซัมบวงกาซิตี 
=== ภูมิอากาศ ===
== การขนส่ง ==

=== ทางอากาศ ===
ท่าอากาศยานนานาชาติปูเวร์โตปรินเซซาตั้งอยู่ในตัวเมือง ให้บริการเที่ยวบินไปยังมะนิลา, เซบูซิตี, ดาเบา, อีโลอีโลซิตี และคลาร์ก นอกจากนี้ให้บริการเที่ยวบินภายในเกาะอีกด้วย
=== ทางทะเล ===
ท่าเรือปูเวร์โตปรินเซซา ให้บริการเรือข้ามฟากไปยังคูโย, มะนิลา, โคโรน และอีโลอีโล
=== ทางบก ===
การขนส่งทางบกที่สำคัญ ได้แก่ รถสามล้อเครื่อง, รถจี๊ปนีย์, รถตู้เช่า และรถแท็กซี่ (ให้บริการตั้งแต่เดือนเมษายน ค.ศ. 2015) และมีรถโดยสารภายในจังหวัด ให้บริการที่สถานีขนส่งซันโฮเซ ห่างจากตัวเมืองไปทางทิศเหนือ 7 กิโลเมตร
== เมืองพี่น้องและเมืองฝาแฝด ==
ซานเตียโก, ฟิลิปปินส์
เกซอนซิตี, ฟิลิปปินส์
โกตากีนาบาลู, รัฐซาบะฮ์, มาเลเซีย
ซินจู๋, ไต้หวัน
จายาปูรา, จังหวัดปาปัว, อินโดนีเซีย
เมาอี, รัฐฮาวาย, สหรัฐ
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
จังหวัดปาลาวัน
เมืองในเขตมีมาโรปา
คืนวิ่งทะลวงเดือด

คืนวิ่งทะลวงเดือด (อังกฤษ: Run All Night) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2015 กำกับโดย เจาเม โกเยต-เซร์ร่า นำแสดงโดย เลียม นีสัน, โจแอล คินนาแมน, วินเซ็นต์ ดิโอโนฟริโอ, นิค โนลเต้, บรูซ แมคกิล, เจเนซิส รอดริเกซ, คอมมอน, เอ็ด แฮร์ริส
==เนื้อเรื่องย่อ==
อาชญากรแห่งบรุกลินและมือปืนมากประสบการณ์ จิมมี่ คอนลอน เคยเป็นที่รู้จักในนาม เดอะ เกรฟดิกเกอร์ คิดถึงอนาคตที่สดใสกว่าเดิม เมื่อนานมาแล้วอาชญากรแห่งบรูคลิน ชอว์น แม็กไกวร์ และ จิมมี่เป็นเพื่อนรักกัน จิมมี่ตอนนี้มีอายุ 55 ปีแล้ว เขากำลังถูกบาปที่เคยก่อในอดีตตามหลอกหลอน รวมถึงตำรวจนักสืบที่ไม่ยอมอ่อนข้อให้จิมมี่มาถึง 30 ปี จนสุดท้ายสิ่งเดียวที่จะปลอบใจจิมมี่ได้ดู­­เหมือนจะเป็นวิสกี้สักแก้ว แต่เมื่อลูกชาย จิมมี่ ไมค์ ตกเป็นเป้าหมาย จิมมี่ต้องเลือกระหว่างอาชญากรรมในครอบครัวที่เขาเลือกกับครอบครัวที่เขาทิ้งไปเมื่อนานมาแล้ว เมื่อไมค์ต้องตกเป็นเป้าของการไถ่บาปในอดีตของจิมมี่ และเป็นการช่วยลูกชายไม่ให้มีชะตากรรมเหมือนเขา เขากลับพบว่าตัวเองต้องมาอยู่ที่…ปลายกระบอกปืนผิดด้าน ตอนนี้ไม่มีที่ใดปลอดภัย จิมมี่เวลาเหลือเพียงคืนเดียวเพื่อจะค้นหาว่าเขาจะพึ่งพิงไว้ใจที่ไหนได้ และเขาจะแก้ไขความผิดได้อย่างไรบ้าง
==นักแสดงนำ==
เลียม นีสัน รับบท จิมมี่ คอนลอน
โจแอล คินนาแมน รับบท ไมค์ คอนลอน
วินเซ็นต์ ดิโอโนฟริโอ รับบท นักสืบฮาร์ดิง
นิค โนลเต้ รับบท เอ็ดดี้ คอนลอน
บรูซ แมคกิล รับบท แพท มูลเลน
เจเนซิส รอดริเกซ รับบท แกเบียลล่า คอนลอน
คอมมอน รับบท มิสเตอร์ไพรซ์
เอ็ด แฮร์ริส รับบท ชอว์น แม็กไกวร์
บอยด์ โฮลบรู๊ก รับบท แดนนี่ แม็กไกวร์
โฮลท์ แมคคัลลานี่ รับบท แฟรงค์
มัลคอล์ม กู๊ดวิน รับบท คอลสตอน
โบ คเนปป์ รับบท เคแนน บอยล์
โลอิส สมิธ รับบท แม๊คคาเน็ท คอนลอน
==อ้างอิง==
==แหล่งข้อมูลอื่น==
การประกวดเพลงยูโรวิชันปี 2018

การประกวดเพลงยูโรวิชั่น 2018 เป็นการประกวดครั้งที่ 63 ของรายการประกวดเพลงยูโรวิชั่น ซึ่งเป็นการจัดการแข่งขันครั้งแรกในฐานะเจ้าภาพของประเทศโปรตุเกส หลังจากที่ชนะเลิศการแข่งขันครั้งแรกเมื่อปีที่ผ่านมา (2017) ที่กรุงเคียฟ ประเทศยูเครน ด้วยเพลง "Amar Pelos Dois" ขับร้องโดย ซัลวาโดร์ ซูบรัล
การแข่งขันจะจัดขึ้นที่ อัลทีส อารีนา ในกรุงลิสบอนของโปรตุเกส โดยมีรอบการแข่งขันสามรอบ แบ่งเป็นรอบรองชนะเลิศสองรอบ ในวันที่ 8 และ 10 พฤษภาคม และรอบชิงชนะเลิศในวันที่ 12 พฤษภาคม ในการถ่ายทอดสดการแข่งขันทั้งสามรอบ มีพิธีกรทั้งหมด 4 คน ได้แก่  ฟิโลเมน่า เคาเตล่า, ซิลเวีย อัลเบอร์โต, ดานิเอล่า รูอา และ คาตาริน่า ฟูร์ตาโด
มีประเทศที่ส่งเพลงเข้าร่วมแข่งขันทั้งหมด 43 ประเทศ โดยที่รัสเซียได้กลับเข้าร่วมการแข่งขันอีกครั้ง หลังจากที่ถอนตัวไปเมื่อปีที่ผ่านมา และเป็นครั้งแรกนับตั้งแต่ปี 2011 ที่ไม่มีประเทศใด ถอนตัวหรือไม่มาร่วมการแข่งขัน
== การประกวด ==
=== รอบรองชนะเลิศที่ 1 ===
มีประเทศที่จะทำการแข่งขันในกลุ่มนี้ทั้งหมด 19 ประเทศ และประเทศโปรตุเกส สเปน และสหราชอาณาจักร จะทำการโหวตให้คะแนนในกลุ่มนี้
1.บางส่วนของเพลงเป็นภาษาฮีบรู
2.ในบางส่วนของเพลงเป็นภาษาลิทัวเนีย ซึ่งนำไปร้องในรายการคัดเลือกระดับประเทศและ Pre-Party ที่เทลอาวีฟ แต่เพลงในช่องของรายการ เป็นภาษาอังกฤษตลอดทั้งเพลง และทางตัวแทนได้ยืนยันแล้วว่า เวอร์ชันที่มีภาษาลิทัวเนียจะถูกนำไปร้องในการแข่งขันวันจริง
3.ถึงแม้ว่าเพลงจะมีชื่อเป็นภาษาสเปน แต่เนื้อร้องตลอดทั้งเพลงเป็นภาษาอังกฤษ
=== รอบรองชนะเลิศที่ 2 ===
มีประเทศที่เข้าร่วมการแข่งขันในกลุ่มนี้ทั้งหมด 18 ประเทศ โดยที่ประเทศฝรั่งเศส เยอรมนี และอิตาลี จะทำการโหวตในกลุ่มนี้
=== Final ===
ประเทศที่จะทำการแข่งขันในรอบนี้มีทั้งหมด 26 ประเทศ โดยที่ทั้ง 43 ประเทศที่เข้าร่วมการแข่งขันจะทำการโหวตลงคะแนนในรอบนี้
== อ้างอิง ==
=== เชิงอรรถ ===
== แหล่งข้อมูลอื่น ==
การประกวดเพลงยูโรวิชัน
งานแสดงดนตรี
สวนสนามเยอรมัน–โซเวียตในเบรสต์-ลีตอฟสค์

พิธีสวนสนามกองทัพเยอรมัน–โซเวียตในเบรสต์-ลีตอฟสค์ (Deutsch-sowjetische Siegesparade in Brest-Litowsk, Совместный парад вермахта и РККА в Бресте) หมายถึงพิธีทางทหารที่ถูกจัดขึ้นอย่างเป็นทางการโดยกองกำลังทหารของนาซีเยอรมนีและสหภาพโซเวียต เมื่อวันที่ 22 กันยายน ค.ศ. 1939 ในช่วงระหว่างการบุกครองโปแลนด์ ในเมืองเบรสต์-ลีตอฟสค์ (Brześć nad Bugiem or Brześć Litewski เมื่อในสมัยสาธารณรัฐโปแลนด์ที่สอง ปัจจุบันเมืองเบรสต์อยู่ในเบลารุส) มันเป็นเครื่องหมายในการถอนกำลังของเยอรมันไปยังเส้นแบ่งเขตดินแดนตามที่ได้ตกลงกันเอาไว้ก่อนหน้านี้และส่งมอบเมืองและป้อมปราการของตนที่ยึดมาได้มอบให้แก่กองทัพแดงแห่งสหภาพโซเวียต
นาซีเยอรมนี
สหภาพโซเวียต
การทัพโปแลนด์
วัดชุมพลนิกายาราม

redirect วัดชุมพลนิกายารามราชวรวิหาร
เกรย์ (หน่วยวัด)

เกรย์  (gray, สัญลักษณ์: Gy) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation) และปริมาณการดูดซับพลังงานจากโฟตอนโดยอิเล็กตรอน  หนึ่งเกรย์มีค่าเท่ากับปริมาณพลังงานหนึ่งจูลที่ถูกดูดซับในสสารมวลหนึ่งกิโลกรัม ตั้งชื่อตามหลุยส์ ฮาโรลด์ เกรย์ นักฟิสิกส์ชาวอังกฤษ และเริ่มใช้เมื่อ พ.ศ. 2518
ในระบบซีจีเอส ปริมาณการดูดซับพลังงานวัดในหน่วยแร็ด (rad) โดยที่ 1 rad มีค่าเท่ากับ 0.01&nbsp;Gy หน่วยแร็ดนิยมใช้มากในสหรัฐอเมริกาแม้ว่าสถาบันแห่งชาติว่าด้วยมาตรฐานและเทคโนโลยี (NIST) จะขอร้องให้เลิกใช้เด็ดขาดก็ตาม
== นิยาม ==
การดูดซับพลังงานจากกัมมันตภาพ หนึ่งเกรย์ มีค่าเท่ากับพลังงานหนึ่งจูล ที่ถูกดูดซับไว้ในสสารมวลหนึ่งกิโลกรัม เขียนเป็นหน่วยฐานได้ดังนี้
1 \ \mathrm{Gy} = 1\ \frac{\mathrm{J}}{\mathrm{kg}}= 1\ \frac{\mathrm{m}^2}{\mathrm{s}^{2}}
คณะกรรมการระหว่างชาติว่าด้วยการชั่งตวงวัด ระบุไว้ว่า เพื่อให้การจำแนกระหว่างปริมาณรังสีดูดซับ D และปริมาณรังสีสมมูล H เป็นไปได้สะดวกปราศจากความสับสนนั้น สมควรให้มีชื่อหน่วยที่เหมาะสม คือ เกรย์ แทนปริมาณพลังงานที่ถูกดูดซับจริง และซีเวอร์ต แทนพลังงานที่ถูกดูดซับเทียบเท่า ทั้งสองหน่วยเขียนได้เป็นจูลต่อกิโลกรัม
== ปริมาณอันเกี่ยวเนื่องกับการแผ่รังสี ==

ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น
== อ้างอิง ==
== ดูเพิ่ม ==
หน่วยวัด
หน่วยอนุพัทธ์เอสไอ
คูลอมบ์

คูลอมบ์ (coulomb ย่อ: C) เป็นหน่วยวัดประจุไฟฟ้าในระบบหน่วยระหว่างประเทศ ตั้งชื่อตามชาร์ล-โอกุสแต็ง เดอ กูลง นักฟิสิกส์ชาวฝรั่งเศส สำนักงานชั่งตวงวัดระหว่างประเทศให้คำนิยามไว้ว่า หนึ่งคูลอมบ์ คือ ปริมาณประจุไฟฟ้าที่เกิดจากกระแสไฟฟ้าหนึ่งแอมแปร์คูณด้วยเวลาหนึ่งวินาที
1 ~ \text{C} = 1 ~ \text{A} \cdot 1 ~ \text{s}
นอกจากนี้ หนึ่งคูลอมบ์ยังหมายถึงประจุไฟฟ้าที่สะสมในตัวเก็บประจุซึ่งมีความจุ 1 ฟารัด และวางต่อคร่อมความต่างศักย์ 1 โวลต์
1 ~ \text{C} = 1 ~ \text{F} \cdot 1 ~ \text{V}
ปริมาณประจุไฟฟ้า 1 C มีค่าเท่ากับจำนวนโปรตอน  ตัว หรือ  mol ส่วน  −1&nbsp;C มีค่าเท่ากับจำนวนอิเล็กตรอน  ตัว
== นิยาม ==
ระบบหน่วยระหว่างประเทศให้นิยามของหน่วยคูลอมบ์ไว้ว่าเป็นจำนวนประจุสะสมเนื่องจากกระแสไฟฟ้า 1 แอมแปร์ใน 1 วินาที หรือ  1&nbsp;C&nbsp;= 1&nbsp;A&nbsp;× 1&nbsp;s. โดยที่ 1 วินาที มีความสัมพันธ์กับความถี่ของการแผ่รังสีแม่เหล็กไฟฟ้าจากอะตอมซีเซียม และกระแสไฟฟ้า 1 แอมแปร์ นิยามตามแรงระหว่างแท่งลวดที่มีกระแสไหลผ่าน ตามกฎแรงของแอมแปร์ (Ampère's force law)
== การแปลงหน่วยและข้อควรรู้ ==
หนึ่งคูลอมบ์เป็นขนาดของประจุไฟฟ้า คิดเป็นจำนวนโปรตอนหรืออิเล็กตรอนอย่างหนึ่งอย่างใด  ตัว อนึ่งค่า  คือส่วนกลับของประจุมูลฐานหรือประจุต่อโปรตอน/อิเล็กตรอนหนึ่งตัว ซึ่งมีค่า 
ปริมาณประจุไฟฟ้าต่อสสารหนึ่งโมล (ซึ่งมีปริมาณอนุภาคเท่ากับ 6.022 ตัว หรือเท่ากับเลขอาโวกาโดร) คือค่าคงตัวของฟาราเดย์ มีค่าเท่ากับ เทียบเท่ากับอนุภาค 1.036&nbsp;× NA  ตัว โดย NA เป็นเลขอาโวกาโดร
หนึ่งแอมแปร์-ชั่วโมง เท่ากับ 3600&nbsp;C ∴ 1&nbsp;mA&sdot;h = 3.6&nbsp;C.
หนึ่งสแตตคูลอมบ์ (statC) ซึ่งเป็นหน่วยประจุไฟฟ้าในระบบซีจีเอส มีค่าเท่ากับ 3.3356&nbsp;C หรือประมาณหนึ่งในสามของนาโนคูลอมบ์
ไฟฟ้าสถิตจากการถูวัตถุด้วยกันมีค่าเพียงระดับไมโครคูลอมบ์
ปริมาณประจุไฟฟ้าอันเนื่องมาจากสายฟ้ามีค่าประมาณ 15 C บางทีอาจสูงได้ถึง 350 C 
ปริมาณประจุไฟฟ้าที่จ่ายจากแบตเตอรี่แอลคาไลน์ขนาด AA มีค่าประมาณ 5&nbsp;kC&nbsp;= 5000&nbsp;C&nbsp;≈ 1400&nbsp;mA&sdot;h
== หมายเหตุ ==
== อ้างอิง ==
หน่วยวัด
หน่วยอนุพัทธ์เอสไอ
วรตราชัปเปรุมาฬโกยิล (กาญจิปุรัม)

วรตราชัปเปรุมาฬโกยิล (வரதராஜப் பெருமாள் கோயில்) หรือ วราธราชาเปรูมลมนเทียร (वराधराजा पेरूमल मन्दिर) เป็นโบสถ์พราหมณ์ที่สร้างอุทิศแด่พระวิษณุ ตั้งอยู่ในเมืองกาญจิปุรัม รัฐทมิฬนาฑู ประเทศอินเดีย เป็นหนึ่งใน 108 ทิพยเทสัม หรือเทวสถานพระวิษณุทั้ง 108 แห่งที่อาฬวารทั้งสิบสองเคยเสด็จเยือน เทวสถานตั้งอยู่ในย่านชานเมืองของกาญจิปุรัมซึ่งมีเทวสถานพระวิษณุตั้งอยู่อีกหลายแห่ง เชื่อกันว่า รามานุชะ ปราชญ์ฮินดูไวษณวะที่ยิ่งใหญ่ที่สุดองค์หนึ่งของปรัชญาวิษิศตทไวตะ เคยอาศัยอยู่ที่เทวาลัยแห่งนี้
== อ้างอิง ==
โบสถ์พราหมณ์ในรัฐทมิฬนาฑู
โบสถ์พระวิษณุ
รายนามประธานาธิบดีมาดากัสการ์

นี่คือรายนามประธานาธิบดีมาดากัสการ์, ตั้งแต่การสถาปนาตำแหน่งนี้ในค.ศ. 1959, ในสมัยสาธารณรัฐมาลากาซี.
==สัญลักษณ์==
พรรคการเมือง
อื่น ๆ
สถานะ
==ประธานาธิบดีแห่งมาดากัสการ์==
(Dates in italics indicate de facto continuation of office)
===สาธารณรัฐมาลากาซี===
===สาธารณรัฐประชาธิปไตยมาดากัสการ์===
===สาธารณรัฐมาดากัสการ์ที่ 3===
==== ช่วงเปลี่ยนผ่านผู้มีอำนาจสูงสุด ====
=== สาธารณรัฐมาดากัสการ์ที่ 4 ===
==การเลือกตั้งครั้งล่าสุด==
==ดเพิ่ม==
มาดากัสการ์
*สุภาพสตรีหมายเลข 1 แห่งมาดากัสการ์
*รายนามนายกรัฐมนตรีมาดากัสการ์
*รองประธานาธิบดีแห่งมาดากัสการ์
*การเมืองมาดากัสการ์
*รายพระนามพระมหากษัตริย์มาดากัสการ์
*รายนามประมุขอาณานิคมมาดากัสการ์
==เชิงอรรถ==
==แหล่งข้อมูลอื่นs==
World Statesmen - Madagascar
ม
รัฐบาลมาดากัสการ์
อันเรียลเอนจิน

อันเรียลเอนจิน (Unreal Engine) เป็นเกมเอนจินที่พัฒนาขึ้นโดยบริษัท Epic Games ของสหรัฐ เปิดตัวครั้งแรกในปีค.ศ. 1998 บนเกม Unreal แม้ว่าเกมนี้จะถูกพัฒนามาสำหรับเกมยิงมุมมองบุคคลที่หนึ่ง แต่เกมเอนจินนี้ก็ประสบความสำเร็จกับแนวเกมอื่นๆด้วย อาทิ เกมแนวลอบฆ่า (stealth), เกมต่อสู้ (fighting), เกมออนไลน์แบบเล่นตามบทบาท (MMORPG) และเกมเล่นตามบทบาท (RPG) เกมเอนจินนี้ใช้ภาษา C++ ซึ่งเป็นภาษาที่สะดวกและถูกใช้งานอย่างแพร่หลายโดยนักพัฒนาเกมในปัจจุบัน อันเรียลเอนจินได้รับรางวัลมากมาย รวมถึงรางวัลจากบันทึกสถิติโลกกินเนสส์ว่าเป็น "เกมเอนจินที่ประสบความสำเร็จสูงสุด"
อันเรียลเอนจินรุ่นปัจจุบัน คือ Unreal Engine 5 ที่ถูกปล่อยให้ใช้งานในปี 2021 รุ่นที่สี่นี้ถูกออกแบบมาสำหรับ Microsoft Windows, macOS, Linux, SteamOS, HTML5, iOS, Android, นินเท็นโดสวิตช์, เพลย์สเตชัน 4 และ เพลย์สเตชัน 5, เอกซ์บอกซ์วัน, Magic Leap One ตลอดจนอุปกรณ์เวอร์ชวลเรียลลิตี
==อ้างอิง==
เกมเอนจิน
ทางหลวงสหรัฐหมายเลข 8

ทางหลวงสหรัฐหมายเลข 8 (U.S. Route 8 หรือ US 8) เป็นทางหลวงสหรัฐสายหนึ่งที่พาดผ่านในแนวตะวันออก–ตะวันตกด้วยระยะทาง  เส้นทางส่วนใหญ่อยู่ในรัฐวิสคอนซิน เชื่อมต่อจากอินเตอร์สเตต 35 ในเมืองฟอเรสต์เลก รัฐมินนิโซตา ถึงทางหลวงสหรัฐหมายเลข 2 ที่เมืองนอร์เวย์ ในคาบสมุทรตอนเหนือของรัฐมิชิแกน ใกล้กับพรมแดนรัฐวิสคอนซิน ลักษณะเส้นทางส่วนใหญ่เป็นทางเดี่ยว ยกเว้นในช่วงสั้น ๆ ที่มีลักษณะเป็นฟรีเวย์ในรัฐมินนิโซตา ได้แก่ บริเวณเมืองฟอเรสต์เลก และในรัฐวิสคอนซิน ได้แก่ บริเวณสะพานข้ามแม่น้ำเซนต์ครอย และบริเวณเมืองไรน์แลนเดอร์ ทางหลวงสายนี้กำกับดูแลโดยกรมการขนส่งรัฐมินนิโซตา รัฐวิสคอนซิน และรัฐมิชิแกน
มีการกำหนดหมายเลขทางหลวงสายนี้เมื่อวันที่ 11 พฤศจิกายน ค.ศ. 1926 พร้อมกันกับทางหลวงสหรัฐทุกสาย ในเวลานั้น ทางหลวงสายนี้มีเส้นทางระหว่างเมืองฟอเรสต์เลก รัฐมินนิโซตา สิ้นสุดที่เมืองเพมไบน์ รัฐวิสคอนซิน และมีแผนต่อเส้นทางถึงเมืองพาวเวอส์ รัฐมิชิแกน ตั้งแต่นั้นมาก็มีการเปลี่ยนแปลงเส้นทางหลายครั้ง โดยเคยมีการเปลี่ยนปลายทิศตะวันตกของทางหลวงไปยังมินนีแอโพลิส ก่อนที่จะเปลี่ยนให้กลับมาสิ้นสุดที่เมืองฟอเรสต์เลกแทน ส่วนปลายทิศตะวันออกก็ได้เปลี่ยนจากแผนที่วางไว้ว่าจะสิ้นสุดที่เมืองพาวเวอส์ มาเป็นที่เมืองนอร์เวย์แทน
== ระเบียงภาพ ==
ไฟล์:Taylors Falls.JPG|สะพานทางหลวงสหรัฐหมายเลข 8 ข้ามแม่น้ำเซนต์ฟรอย
ไฟล์:US Route 8 Rural Lincoln County Wisconsin.jpg|ทางหลวงสหรัฐหมายเลข 8 ในลินคอล์นเคาน์ตี รัฐวิสคอนซิน
ไฟล์:US8EastTerminusNorwayMichiganNov2009.jpg|ปลายทิศตะวันออกที่เมืองนอร์เวย์
ไฟล์:US8 Junction US51 Looking East.jpg|จุดตัดกับทางหลวงสหรัฐหมายเลข 51
== อ้างอิง ==
== แหล่งข้อมูลอื่น ==
08
ถนนในรัฐมินนิโซตา
ถนนในรัฐวิสคอนซิน
ถนนในรัฐมิชิแกน
วิทยาต่อมไร้ท่อ

วิทยาต่อมไร้ท่อ (endocrinology; มาจากภาษากรีกโบราณ ἔνδον, endon, "ภายใน"; κρίνω, krīnō, "แยก"; และ -λογία, -logia) เป็นสาขาหนึ่งของชีววิทยาและแพทยศาสตร์ว่าด้วยระบบต่อมไร้ท่อ โรคของระบบต่อมไร้ท่อ และการหลั่งสิ่งที่เรียก ฮอร์โมน นอกจากนี้ยังศึกษาบูรณาการและการเจริญ การเพิ่มจำนวน การเติบโตและการเปลี่ยนไปทำหน้าที่เฉพาะ (differentiation) และกัมมันตภาพทางจิตวิทยาหรือพฤติกรรมของเมแทบอลิซึม การเจริญเติบโต การทำหน้าที่ของเนื้อเยื่อ การหลับ การย่อย การหายใจ การขับถ่าย อารมณ์ ความเครียด การหลั่งน้ำนม การเคลื่อนไหว การสืบพันธุ์และการรับรู้สัมผัสที่เกิดจากฮอร์โมน สาขาเฉพาะทางได้แก่ วิทยาต่อมไร้ท่อพฤติกรรมและวิทยาต่อมไร้ท่อเปรียบเทียบ
ระบบต่อมไร้ท่อประกอบด้วยหลายต่อมในส่วนต่าง ๆ ของร่างกาย ซึ่งหลั่งฮอร์โมนเข้าสู่กระแสเลือดโดยตรงโดยไม่ผ่านระบบท่อ ฮอร์โมนมีหน้าที่และกลไกการออกฤทธิ์หลายอย่าง ฮอร์โมนชนิดหนึ่งมีผลหลายอย่างต่ออวัยวะเป้าหมาย และในทางกลับกันอวัยวะเป้าหมายหนึ่งอาจได้รับผลจากฮอร์โมนมากกว่าหนึ่งชนิด
ระบบต่อมไร้ท่อ
ทางหลวงสหรัฐหมายเลข 13

ทางหลวงสหรัฐหมายเลข 13 (U.S. Route 13 หรือ US 13) เป็นทางหลวงสหรัฐแนวเหนือ&ndash;ใต้ ก่อตั้งขึ้นในปี ค.ศ. 1926 มีระยะทาง  มีเส้นทางจากอินเตอร์สเตต 95 ตอนเหนือของเมืองเฟย์เอตต์วิลล์ รัฐแคลิฟอร์เนีย ถึงโบโรมอร์ริสวิลล์ ชานเมืองทางตะวันออกเฉียงเหนือของเมืองฟิลาเดลเฟีย รัฐเพนซิลเวเนีย ทางหลวงเส้นนี้ผ่านทั้งหมด 5 รัฐ ส่วนใหญ่อยู่ในเขตที่ราบชายฝั่งแอตแลนติก มีเส้นทางขนานกับชายฝั่งมหาสมุทรแอตแลนติก และใกล้ชายฝั่งมากกว่าทางหลวงสหรัฐหมายเลข 1 เส้นทางส่วนใหญ่อยู่ในพื้นที่ชนบท ยกเว้นในพื้นที่แฮมป์ตันโรดส์ และบริเวณปลายทิศเหนือของทางหลวงในรัฐเดลาแวร์และรัฐเพนซิลเวเนีย นอกจากนี้ทางหลวงเส้นนี้ยังเป็นทางหลวงสายสำคัญในคาบสมุทรเดลมาร์วา และมีเส้นทางผ่านสะพานและอุโมงค์อ่าวเชซาพีกเพื่อเชื่อมต่อไปยังรัฐเวอร์จีเนีย
== ระเบียงภาพ ==
ไฟล์:2017-07-12 11 23 10 View south along U.S. Route 13 (Chesapeake Bay Bridge-Tunnel) crossing the North Channel of the Chesapeake Bay in Northampton County, Virginia.jpg|ทางหลวงสหรัฐหมายเลข 13 ผ่านสะพานและอุโมงค์อ่าวเชซาพีก
ไฟล์:US-13N&US-9E.jpg|จุดเริ่มต้นของทางหลวงสหรัฐหมายเลข 9 แยกออกจากทางหลวงสหรัฐหมายเลข 13 ทางฝั่งตะวันออก ใกล้เมืองลอเริล รัฐเดลาแวร์
ไฟล์:Mayfair.JPG|ทางแยกของทางหลวงสหรัฐหมายเลข 13 (ถนนแฟรงก์ฟอร์ด) และทางหลวงรัฐเพนซิลเวเนียหมายเลข 73 (ถนนคอตต์แมน) ทางตะวันออกเฉียงเหนือของเมืองฟิลาเดลเฟีย
== อ้างอิง ==
== แหล่งข้อมูลอื่น ==
Endpoints of U.S. Highway 13
13
ถนนในรัฐนอร์ทแคโรไลนา
ถนนในรัฐเวอร์จิเนีย
ถนนในรัฐแมริแลนด์
ถนนในรัฐเดลาแวร์
ถนนในรัฐเพนซิลเวเนีย
กินหวุ่นมินจี

กินหวุ่นมินจี อูกาวง์ (ကင်းဝန်မင်းကြီး ဦးကောင်း, 3 กุมภาพันธ์ 1822 — 30 มิถุนายน 1908) อัครมหาเสนาบดีในช่วงรัชสมัย พระเจ้ามินดง — พระเจ้าธีบอ ซึ่งมีบทบาทสำคัญในการผลัดดันให้พม่ามีการปกครองแบบระบอบประชาธิปไตยมากขึ้น เขาและอีกหลายคนจึงถูกกล่าวหาว่ายอมแพ้ต่ออังกฤษใน สงครามอังกฤษ-พม่าครั้งที่สาม
== เบื้องหลัง ==
กินหวุ่นมินจีเกิดเมื่อวันที่ 3 กุมภาพันธ์ ค.ศ. 1822 มีชื่อเมื่อแรกเกิดว่า หม่องชิน เป็นบุตรชายของอูโม ทหารชั้นผู้น้อยในกองทัพซึ่งตามธรรมเนียมแล้วเขาต้องเป็นทหารตามบิดาแต่เขาได้หนีการเกณฑ์ทหาร โดยออกบวชเป็นภิกษุมีฉายาทางธรรมว่า อโลกา ต่อมาได้ย้ายไปอยู่ที่เมือง อมรปุระ และจำพรรษาอยู่ที่อารามบากะยา
ขุนนางพม่า
บุคคลในยุคราชวงศ์โก้นบอง